VENDIM
Nr. 569, datë 8.10.2025

PËR DISA NDRYSHIME DHE SHTESA NË VENDIMIN NR. 878, DATË 24.12.2019, TË KËSHILLIT TË MINISTRAVE, “PËR PËRBËRJEN, ORGANIZIMIN, VEPRIMTARINË DHE RREGULLAT E FUNKSIONIMIT TË KOMISIONIT SHTETËROR TË RINDËRTIMIT”, TË NDRYSHUAR

Në mbështetje të nenit 100 të Kushtetutës dhe të pikës 6, të nenit 14, të aktit normativ nr. 9, datë 16.12.2019, të Këshillit të Ministrave, “Për përballimin e pasojave të fatkeqësisë natyrore”, me propozimin e zëvendëskryeministrit dhe ministër i Infrastrukturës dhe Energjisë, Këshilli i Ministrave

VENDOSI:

Në pikën 1, të kreut II, të vendimit nr. 878, datë 24.12.2019, të Këshillit të Ministrave, të ndryshuar, bëhen këto ndryshime dhe shtesa:
[bookmark: _GoBack]1. Shkronjat “d”, “dh” dhe “f” ndryshohen, si më poshtë vijon:
“d) Ministrin e Arsimit;”.
“dh) Ministrin e Ekonomisë dhe Inovacionit;”.
“f) Ministrin e Mjedisit.”.
2. Pas shkronjës “g” shtohet shkronja “gj”, me këtë përmbajtje:
“gj) Ministrin e Turizmit, Kulturës dhe Sportit;”.
Ky vendim hyn në fuqi pas botimit në Fletoren Zyrtare.

